open-index/open-wikipedia-markdown huggingface dataset:
Sudket Prapakamol

**Sudket Prapakamol** (lahir 8 Februari 1980) merupakan pemain badminton lelaki dari Thailand.

## Pautan luar

*Profil Pemain BWF
Chien Yu-Hsiu

**Chien Yu-Hsiu** (, Wade-Giles: Chien Yü-hsiu) (lahir 29 Februari 1980) merupakan pemain badminton lelaki dari Republik China (Taipei Cina). Dia bermain dalam acara perseorangan lelaki.

## Lihat juga
* Chien Yu Chin
Eric Chia

Tan Sri Dato' **Eric Chia Eng Hock** () atau lazimnya dikenali sebagai **Eric Chia** merupakan jutawan di Malaysia dan merupakan bekas Pengerusi Perwaja Steel. 

Pada bulan Jun 2007, Chia dibebaskan daripada tuduhan melakukan pecah amanah jenayah kerana menggelapkan wang syarikat Perwaja Rolling Mill and Development Sdn Bhd sebanyak RM76.4 juta pada 19 Februari 1994 sewaktu memegang jawatan Pengarah Urusan.
 
Eric Chia meninggal dunia pada pukul 9.00 pagi, 24 Jun 2008 di sebuah hospital di Sungai Petani selepas mengalami kesusahan bernafas.

## Saman malu
Pada 13 Januari 2009,Hakim Datuk Abdul Wahab Patail di Mahkamah Tinggi Kuala Lumpur menetapkan 14 April 2009 untuk sebutan semula kes saman malu bekas pengarah urusan Perwaja Terengganu Sdn Bhd mendiang Tan Sri Eric Chia terhadap setiausaha agung DAP Lim Guan Eng. Ini kerana Eric Chia telah meninggal dunia.

Ketika itu, Eric Chia membantah laporan polis di Balai Polis Sentul oleh Lim Guan Eng (48)  bertajuk "First Report On Financial Malpractices, Abuse Of Power, Corruption And Fraud In Perwaja Terengganu Sdn Bhd (Perwaja). Laporan polis dibuat pada 11 April 1996 yang menggambarkan Eric Chia seorang perasuah dan tidak layak menjadi pengarah syarikat. Oleh itu reputasi Eric Chia terjejas dan memohon memohon ganti rugi am, ganti rugi teruk dan relif lain yang difikirkan wajar oleh mahkamah.

. Plaintif (Eric Chia) diwakili peguam Jega Kumar manakala Karpal Singh bertindak bagi pihak defendan (Lim Guan Eng).

## Rujukan
Mega Man (permainan video)

***Mega Man***, dikenali sebagai   di Jepun, ialah sebuah permainan video yang dimajukan dan diterbitkan oleh Capcom pada tahun 1987 bagi NES/Famicom. Ia adalah permainan video pertama yang menampilkan Mega Man selaku watak utama.

## Watak
*Mega Man
*Dr. Albert W. Wily
*Dr. Thomas Light
*Roll
*Robot Master

## Gaya permainan
*Mega Man* terdiri dari enam tahap, dengan *Robot Master* di akhir setiap tahap mengawal senjata khas. Pemain boleh memilih untuk bermain maha-mana tahap dahulu, dan apabila kesemua enam tahap telah ditewaskan, tahap ketujuh dan terakhir akan dipaparkan di tengah-tengah skrin pemilihan tahap. Tahap terakhir ini boleh dikatakan serupa dengan empat tahap biasa yang bersambung, walaupun sesetengahnya agak pendek, tetapi dengan bos yang lebih hebat dari biasa.

### Tahap

### Kubu bos
Selepas mengalahkan kesemua Robot Master, Mega Man terpaksa menghadapi beberapa bos yang dianggap sebagai ketua akhir.

## Penerimaan
Mega Man mendapat tempat ke-61 dalam senarai Top 200 Nintendo Power.

## Rujukan
Kerekup siam

**Kerekup siam**, **kerkup siam** (dua-dua dalam ), **kerkuk** atau **kekut** (nama botani: *Muntingia calabura*) ialah spesies tumbuhan tunggal genus ***Muntingia***. Ia tumbuh asli di Mexico, Karibia, Amerika Tengah dan barat Amerika Selatan di selatan Bolivia dan Argentina; ia tersebar di kawasan-kawasan tropika seluruh dunia. Pokok ini sering dijumpai di tepi jalanan dan di sekitar sungai.

Ia tumbuhan kecil yang mempunyai buah yang manis dan digemari oleh kanak-kanak. Pokoknya juga ditanam sebagai hiasan.

## Penyebaran
Pada akhir abad ke-19, tumbuhan ini dibawa masuk ke Filipina dan dengan cepat tersebar ke seluruh wilayah Asia Tenggara. Kini, buah pokok ini diimport dari Asia Tenggara ke Eropah kerana pokoknya dikatakan hampir pupus di sana.

## Botani

Pokok kerekup siam tumbuh setinggi 3–12 meter. Helai daunnya berbentuk bujur dengan ukuran 4–14 sentimeter panjang dan 1–4 sm lebar. Pokoknya membesar dengan sungguh cepat.

Pokok kerekup siam tidak pernah putus berbunga. Bunganya muncul dalam jambak yang mempunyai sehingga 3–5 kuntum. Sekuntum bunga kerukup mempunyai lima kelopak berwarna putih dengan ukuran 1.25–2 sm lebar. Kuntum-kuntum ini tahan selama 1 hari, kelopak-kelopaknya gugur pada waktu petang.

Buahnya bulat dengan ukuran garis pusat 1–1.25 sm dengan kulit berwarna merah atau kuning. Benih ceri ini tidak boleh dicernakan oleh burung-burung yang memakannya. Oleh itu, burung pemakan benih seperti gagak dan merpati akan menyebarkan benihnya melalui najis yang dibuang.


Singapur cherry (Muntingia calabura) in Hyderabad, AP W IMG 9597.jpg|Bunga kerekup siam
Muntingia Calabura flowers fruit.jpg|thumb|Buah dan bunga kerekup siam.
Muntingia calabura (2).JPG|thumb|Buah kerekup siam yang masak.
Common Emigrant (Catopsilia pomona) on Singapur cherry (Muntingia calabura) W IMG 9605.jpg|Seekor kupu-kupu hinggap di bunga kerkup siam.


## Kegunaan
Tidak putus membiak sepanjang tahun, buah ceri Malaya ini boleh dimakan begitu sahaja. Buah ini digemari oleh kanak-kanak kerana rasanya yang manis semacam karamel dan berbau harum. Di Filipina dan Malaysia, pokok ini tumbuh merata dan oleh itu buahnya jarang dijual di pasaran. Kanak-kanak biasanya memakan buah yang dipetik terus dari pokok.

Di Mexico, daun pokok ceri ini boleh dibuat teh, dan buahnya dibuat jem ataupun dimakan secara segar. Di Brazil, pokok ini selalunya ditanam di tepi sungai. Buah yang jatuh ke dalam sungai akan dimakan oleh ikan yang kemudian akan ditangkap.

## Lihat juga
* Kerekup
* Rambai istana
* Pokok teduhan

## Rujukan
Isyarat (kejuruteraan elektrik)

Dalam bidang kejuruteraan elektrik, juga amnya di dalam perhubungan dan pemprosesan isyarat, **isyarat** (serapan  "tanda" terbitan kata kerja  *asyara* "menunjukkan; menandakan") ialah satu kuantiti yang berubah dari segi masa atau ruang. Isyarat elektrik memainkan peranan memindahkan maklumat dalam bentuk analog mahupun digital.

## Lihat juga
*Fungsi dedenyut
*Hingar isyarat
*Nisbah isyarat-kepada-hingar
*Pemprosesan isyarat
**Pemprosesan isyarat digital
*Pemprosesan imej
**Pemprosesan imej digital

## Rujukan
Fotonik

**Fotonik** ialah satu bidang aplikasi fizik yang menjana, mengawal dan mengesan foton, terutamanya di dalam spektrum cahaya nampak dan inframerah dekat tetapi turut menjalar ke spektrum ultraungu (jarak gelombang 0.2 - 0.35 µm), inframerah berjarak panjang (jarak gelombang 8-12 µm) dan juga inframerah jauh. Istilah *fotonik* berasal daripada gabungan dua perkataan iaitu *[[foton]]* dan *[[elektronik]]*.

Bidang ini merupakan hasil perkembangan penemuan pemancar cahaya separa pengalir pertama yang dicipta pada awal 1960-an  di General Electrics, Makmal Lincoln MIT, IBM dan RCA dan dijadikan lebih praktikal oleh Zhores Alferov dan Dmitri Z. Garbuzov dan rakan usaha sama lain yang bekerja di Institut Fizik Teknikal Ioffe dan secara serentak dengan Izuo Hayashi dan Mort Panish yang bekerja di Bell Telephone Laboratories.
 
Sama seperti perkembangan mendadak penggunaan peranti elektronik selepas penemuannya pada tahun 1948, penggunaan unik peranti fotonik turut terus berkembang. Peranti-peranti yang yang dianggap sebagai kelengkapan penting bagi peralatan fotonik separa pengalir dari segi ekonomi termasuklah perakam maklumat optik, perhubungan menggunakan gentian optik, percetakan laser, teknologi paparan dan pengepam optik dalam laser berkuasa tinggi. Keupayaan penggunaan teknologi ini dianggap sebagai hampir tidak terbatas kerana turut digunakan di dalam sintesis kimia, diagnostik perubatan, komunikasi maklumat bercip, pertahanan laser selain tenaga perlakuran dan lain-lain lagi.

## Lihat juga
* Optik
* Optoelektronik
* Sinaran elektromagnet
* Universiti Multimedia

## Pautan luar
* Sarjana Kejuruteraan dalam Fotonik, MMU Cyberjaya 
* Institut Kajian dan Aplikasi Fotonik 
* Advance Photonics Science Institute, UTM 
* Fakulti Sains, UTM 
* Makmal Fotonik UKM
Mega Man 2

***Mega Man 2***, dikenali sebagai ***Rockman 2: The Mystery of Dr. Wily*** di Jepun, ialah sebuah permainan video dalam siri ''Mega Man'' Classics oleh Capcom. Ia diterbitkan secara asalnya pada Julai 1989 dalam bentuk NES di Amerika Utara dan Eropah, dan Famicom di Jepun.

*Mega Man 2* ialah permainan video kedua diterbitkan dalam francais judul ini.

## Cerita
*Mega Man 2* mengambil tempat dengan tepat setahun selepas siri asal *[[Mega Man (permainan video)|Mega Man]]*, yang mana ia bermula dalam tahun 200X.

Apabila pemikiran semua orang mereka boleh tinggal bersama keamanan dan satu umur itu mempunyai kemakmuran mula menyedari mereka, kejahatan Dr. Wily yang telah mengancam dunia sekali telah mendedahkan bahawa dia telah membina sebuah kubu yang baru dan seorang askar robot konco-konco, diketuai oleh lapan Robot Masters yang direkabentuk olehnya. Dia dilepaskan ke dunia untuk membalas dendam pada Mega Man, wira dunia. Sekali lagi, penduduk yang telah diselubungi api kemusnahan meminta Mega Man supaya menghentikan sebelum dunia huru-hara.

Dengan bantuan penciptanya Dr. Light, Mega Man menghancurkan lapan Robot Masters yang baru dan kemudian bertolak ke kubu Wily yang baru, di mana dia telah menghadapi banyak lagi ciptaan Wily dan dirinya. Dalam pertarungan akhir, Wily morf ke dalam seorang makhluk asing, kecuali Mega Man mendapati setelah ia yang kecundang bahaya itu hanyalah satu hologram. Selepas ahli sains sekali lagi merayu untuk keampunan, Mega Man membiarkan Wily pergi, kemudian pergi berjalan jauh untuk berfikir semasak-masaknya sebelum pulang.

## Gaya permainan
### Ciri baru
### Robot Master



Selepas menewaskan setiap Robot Master, Mega Man akan mendapat satu alat khas selain senjata Robot Master itu.

## Sambutan
*Mega Man 2* diangkat oleh GameSpot sebagai salah satu "Permainan Paling Hebat". Ia juga dimasukkan ke dalam senarai "Top 200 Nintendo Games Ever" *[[Nintendo Power]]*, di nombor 33.

## Rujukan
Mega Man 3

***Mega Man 3***, dikenali sebagai  di Jepun, ialah sebuah permainan video dalam siri Mega Man Classic.

## Cerita
Pada tahun 200X Dr. Wily mengaku telah insaf dan bekerjasama dengan Dr. Light dalam satu projek untuk membina robot penjaga keamanan bernama "Gamma." Namun lapan *Robot Master* yang direka kedua ahli sains itu telah menggila dan melarikan lapan kristal kuasa. 

## Gaya permainan
Piksel

Dalam bidang imejan digital, **piksel** (**''pict**ure **el**ement* atau unsur gambar) merupakan cebisan maklumat yang paling kecil dalam sesuatu [[imej]]. Piksel biasanya disusun dalam sebidang grid dua matra, dan berbentuk titik atau petak halus. Setiap piksel adalah satu [[sampel (isyarat)|sampel]] dari imej asli, oleh itu lebih banyak sampelnya maka lebih tepat gambaran imej asli tersebut. [[Keamatan]] setiap piksel adalah berbagai-bagai; dalam sistem paparan berwarna, setiap piksel biasanya mengandungi tiga atau empat komponen seperti [[model warna RGB|merah, hijau dan biru]], atau [[model warna CMYK|sian, magenta, kuning dan hitam]].

Selain piksel, terdapat juga [[voksel]] (*volume element* atau unsur isi padu) dan teksel (*texture element'' atau unsur tekstur).

## Rujukan

## Pautan luar
* [ftp://ftp.alvyray.com/Acrobat/6_Pixel.pdf A Pixel Is Not A Little Square]: Microsoft Memo by computer graphics pioneer Alvy Ray Smith.
* A Brief History of 'Pixel': More than you need to know about the history of pixel, pel, and picture element.
* Pixels and Me : Video of a history talk at the Computer History Museum.
* Square and non-Square Pixels: Technical info on pixel aspect ratios of modern video standards (480i,576i,1080i,720p), plus software implications.
The Strollers

**The Strollers** adalah sebuah  kumpulan rock Malaysia  yang terkenal pada awal 1970-an. Kugiran itu terdiri daripada lima orang ahli. Lagu-lagu yang mereka bawakan antara lain Led Zeppelin, Deep Purple, Grand Funk Railroad, Black Sabbath dan Jimi Hendrix adalah di dalam bahasa Inggeris.

## Anggota kumpulan

### Anggota asal
* Ramli - drum (kemudian digantikan oleh Hussein Idris telah menyertai pada tahun 1968)
* Billy Chang - bass
* Hassan Idris - gitar
* Michael Magness - organ, vokal 
* Nand Kumar - conga, vokal

### Pertukaran line-up
* Terry Thaddeus - gitar
* Richard Gomes - keyboard
* Azman Warren - vokal

### Reunion 2008 (dikenali sebagai The Strollers2)
* Hussein Idris - drum, vokal
* Casper - bass, vokal
* Nan - gitar, vokal
* Desi (kemudian digantikan oleh Rizal) - vokal
* Lord (kemudian digantikan oleh Azlan) - keyboard

## Diskografi
### Album studio
* **The Strollers** (1969)
* **Big Step**
* **Put Your Hands Together**
* **Chirpy Chirpy Cheep Cheep**
* **Waiting Is...** (1973)

### EP
* **New Woman** (1972)

## Trivia
* Sebuah label Sepanyol telah mengeluarkan semula dalam bentuk CD album The Strollers, "Waiting Is..." pada 22 Mei 2006.
* EP "New Woman" merupakan promosi bagi susu Nestle pada tahun 1972.
* Pemain drum The Strollers, Hussein merupakan bapa kepada bekas anggota kumpulan R&B Innuendo, Reymee.

## Rujukan
* The Strollers - profil ciptaan peminat Strollers di MySpace.
* http://thestrollers2.com/
* http://forums.soompi.com/en/discussion/339747/the-strollers
* http://malaysianfirstlast.blogspot.com/2010/11/nostalgic-weekend-strollers-malaysia.html
* http://www.thestar.com.my/Metro/Community/2015/01/17/Its-been-a-nice-long-stroll-Band-from-the-60s-still-hitting-the-right-notes-with-their-melodious-sin/
* http://karyangan.com/2014/10/the-strollers/
* http://mocamborainbow.blogspot.com/2008/07/strollers.html

## Pautan luar
*
Khatat

***Khatat*** () merupakan gelaran yang diberikan kepada seseorang yang mempunyai pengalaman dan kepakaran dalam penulisan seni khat. Golongan ini bukan sahaja merupakan seniman dan artis terhadap seni penulisan huruf hijahiyyah bahasa Arab tetapi mampu juga mengemukakan penafsiran terhadap maksud dalaman bentuk dan jenis khat itu sendiri.

## Senarai khatat
*Mir Emad Hassani (1544–1615)
*Hamid al-Amidi (1891–1982)
*Ismail Gulgee (1926-2007)
*Sadequain (1930-1987)
*Hassan Massoudy (lahir 1944)
*Khalil al-Zahawi (1946–2007)
*Garine Torosian (lahir 1954)
*M.J. Alhabeeb (lahir 1954)
*Muhammad Qasim Malik (lahir 1957)
*Towhidi Tabari (lahir 1964)

### Khatat Othman Taha
Nama sebenar beliau adalah Abu Marwan Othman bin Abduh bin Hussain bin Taha. Merupakan seorang penulis khat yang terkenal dengan penulisan Naskah Al-Quran Mashaf Madinah yang diterbitkan di Mujamma Malik Fahd. Beliau Khatat Othman Taha merupakan Khatat yang telah dilahirkan pada tahun 1934 di Syria. Mendapat Ijazah (Master) dalam bidang Seni Khat daripada gurunya yang masyhur iaitu Khatat Hamid Al-Amidi pada tahun 1973. Beliau telah belajar seni khat dari beberapa orang tokoh khat terkenal seperti Muhammad Ali Al-Maulawi, Ibrahim Ar-Rifaie, Muhammad Badwi Ad-Dairani dan Muhammad Hasyim Al-Baghdadi.

Beliau memulakan kariernya sebagai Khatat yang menulis Mashaf pada tahun 1970 untuk Kementerian Wakaf Syria,kemudian pada tahun 1988 beliau dijemput datang ke Madinah oleh Kerajaan Saudi Arabia untuk menulis Mashaf Madinah yang kini banyak dicetak dan diedar ke seluruh dunia. Bermula pada tahun itu juga beliau telah dilantik menjadi hakim kepada pertandingan Khat yang diadakan di Istanbul, Turki setiap tiga tahun sekali. Dari tahun 1970 sehingga ke hari ini As-Syaikh Khatat Othman Taha telah menulis dengan lengkap sebanyak sepuluh buah Mashaf Al-Quran yang dimana setiap satu lembaran Al-Quran itu berukuran 100cm X 70cm dan mempunyai 15 baris. Di antara Mashaf lain yang turut disenikan tulisannya adalah:

* Mashaf Al-Quran untuk Kementerian Wakaf Syria.
* Mashaf Al-Quran dengan riwayat Qiraat Hafs untuk ad-Dar As-Syamiyyah.
* Mashaf Al-Quran dengan riwayat Qiraat Warash(Madinah).
* Mashaf Al-Quran dengan riwayat Qiraat Hafs mengikut Mashaf Mesir yang tiada wakaf sudut.
* Mashaf Al-Quran riwayat Qiraat Hafs(Mashaf Madinah).
* Mashaf Al-Quran riwayat Qiraat Qalun.
* Mashaf Al-Quran riwayat Qiraat Ad-Dury.

Beliau juga telah memperbaiki sistem susunan menulis Mashaf yang mempunyai wakaf sudut daripada Resam/Mashaf Imlai dan Mashaf resam Othmaniah Turki. Sistem inilah yang digunakan pada Mashaf Al-Quran Madinah sekarang. Susunan seni tulisannya yang amat kemas,teratur serta mampu membahagi juzuk Al-Quran itu secara konsisten dan ia dinamakan juga Mashaf Al-Quran Huffaz kerana ia amat sesuai atas struktur seni tulisannya yang jelas dan mudah digunakan oleh Hafiz Al-Quran bagi menghafaz Al-Quran.

## Rujukan
* Dipetik dari penerangan dalam ArtDesigner yang dipetik dari Arabiccalligraphy...
JASDAQ Securities Exchange

merupakan sebuah pertukaran sekuriti yang beriubu pejabat di Tokyo, Jepun.

JASDAQ tidak mempunyai sebarang kaitan kepada NASDAQ di Amerika Syarikat, tetapi ia mengendalikan sebuah sistem pertukaran elektronik yang serupa dengan NASDAQ.

## Pautan luar
* Latar belakang JASDAQ
Production I.G

() ialah sebuah studio animasi dan syarikat perusahaan penerbitan Jepun, yang ditubuhkan pada tanggal 15 Disember 1987 oleh Mitsuhisa Ishikawa bersama Takayuki **G**oto. - kedua-dua nama keluarga mereka memberi nama kepada syarikat ini.

Production I.G telah terbabit dalam beberapa penerbitan siri televisyen anime, OVA dan filem, babak animasi permainan video, reka cipta dan perkembangan permainan video, termasuklah penebitan serta pengurusan muzik.Production I.G terkenal dengan mutu animasinya yang tinggi; objektif utama I.G dalam aspek ini menurut presidennya Mitsuhisa Ishikawa adalah untuk mencipta siri-siri anime yang berdiri dengan sendirinya tanpa menjadi sebahagian daripada sambungan siri-siri manga. Di antara karya-karya terkenalnya termasuklah siri-siri seperti Patlabor dan Ghost in the Shell.

## Sejarah
Awalnya syarikat ini didirikan di bawah nama "IG Tatsunoko Limited" pada 1987 hasil pecahan dari Tatsunoko Production, pembuat *[[Zillion (anime)|Zillion]]* melalui penerbitnya, Mitsuhisa Ishikawa, untuk menghalangi keluarnya karyawan-karyawan bermutu dari Tatsunoko. Anggota-anggota Tatsunoko Production lainnya dipimpin oleh Takayuki Goto bergabung dengan Cabang Tatsunoko Ishikawa; Goto sendiri adalah pereka bentuk karakter Zillion. Kyoto Animation, salah satu studio yang turut menghasilkan bersama projek Zillion turut mendukung Ishikawa hingga kemudian "IG Tatsunoko Limited" didirikan pada 15 Dosember 1987. Pemilik pertama studio tersebut antara lain Ishikawa, Goto, Hideaki Hatta (Kyoto Animation), dan Tatsunoko Production.

Karya awal Production I.G yang paling dikenal adalah adaptasi anime sinematik panjang utama dari cerita *[[Patlabor]]*. Pada 1993, semasa berlangsungnya peringkat akhir produksi *[[Patlabor 2: The Movie|Patlabor 2]]* perusahaan tersebut mengakhiri hubungan kepemilikan dengan Tatsunoko Production yang memegang 20% saham I.G dan mengganti namanya menjadi "Production I.G" seperti saat ini pada September 1993. Dengan demikian, filem *Patlabor 2* yang terbit bulam Ogos 1993 menjadi produksi terakhir menggunakan nama "IG Tatsunoko".

## Anugerah diraih
*[[Tokyo Marble Chocolate]]* dianugerahi Grand Prize dalam Kategori Film Utama pada Festival Kartun dan Animasi Internasional Seoul Ke-12 (SICAF 2008) yang diadakan di Seoul, Korea Selatan dari 21 hingga 25 Mei 2008. Dewan juri terdiri atas Giannalberto Bendazzi (seorang profesor sejarah animasi pada Universiti Milan di Itali), Noriko T. Wada (seorang produser Jepun), dan Kyung-jo Min (seorang sutradara Korea Selatan).

## Rujukan

## Pautan luar
* Laman-laman rasmi syarikat:
*: dalam bahasa Jepun
*: dalam bahasa Inggeris
*  
*
Nisio Isin

, seringkali dieja sebagai NisiOisiN untuk menonjolkan bahawa nama penanya ialah suatu palindrom, merupakan seorang novelis Jepun. Dia menuntut dan kemudian meninggalkan Ritsumeikan University tanpa menamatkan pembelajarannya.

## Lihat juga
* Novel ringan
Restoran jejantas

**Restoran jejantas** ialah restoran yang dibina merentasi jalan bagaikan jambatan, lazimnya di atas lebuh raya. Restoran-restoran ini boleh dicapai pelanggan daripada kedua-dua belah jalan, tanpa perlu melintas jalan mengggunakan terowong atau jejantas. Cara binaan ini juga memudahkan pemandu menjumpai kawasan rehat ini.

## Restoran jejantas

Sumber: 

## Rujukan
Qari

**Qari** *(qāriʾ),*  - jamak **qurra**' *(qurrāʾ)*, perempuan **qariah** *(qāriʾah)*, adalah gelaran yang diberikan kepada para pembaca kitab suci agama Islam iaitu Al-Quran. Gelaran ini biasanya diberikan kepada para pembaca yang telah berjaya membaca ayat-ayat suci Al-Quran dengan baik sekali seperti membaca ayat-ayat Al-Quran dengan memasukkan pemahaman bacaan dari aspek gaya bacaan yang berlagu (Taranum),Qiraat, kefasihan, atau kelancaran dalam bacaannya (Fasahah), Tajwid, dan berMakhraj secara tartil dan penuh kesempurnaan dalam bacaannya. Gelaran ini juga turut diberikan kepada para pembaca Al-Quran yang menyertai Pertandingan Tilawah dan Hafazan Al Quran.

## Mesir

* Abdul Basit Abdul Samad
* Abu Al-Ainain Shuaisha
* Muhammad Siddiq al-Minshawi
* Mahmoud Ash-Shahat Anwar
* Ahmad Nuinaa
* Muhammad Rifat
* Mahmoud Khalil Al-Hussary

## Malaysia

*Haji Ismail Hashim
*Haji Mohd Yusof Abdullah 
*Haji Hassan Musa
*Haji Abdul Majid Awang
*Haji Saidin Abdul Rahman
*Haji Maasom Pergau

## Indonesia
* Muammar Z.A.
* Maria Ulfah
* Nini Carlina
* Veve Zulfikar

## Lihat juga
* Hafiz
* Tajwid
* Qiraat
Senarai episod xxxHolic

Ini merupakan **senarai episod-episod** untuk siri anime *[[xxxHolic]]* dan siri sambungannya, *xxxHolic: Kei*.

Babak yang diperkenalkan dalam episod pertama siri xxxHolic Kei bermula daripada bab ke-73 daripada siri manga *xxxHolic*.

## Musim Pertama (xxxHolic)

## Musim Kedua (xxxHolic: Kei)

## Lihat juga
* xxxHolic

## Rujukan
* Senarai episod-episod xxxHolic di ANN
* Senarai episod-episod xxxHolic Kei di ANN
Kawasan rehat

**Kawasan rehat dan rawat** (**R&R**) ataupun ***rest and service area*** (**RSA**) () ataupun yang lebih dikenali sebagai **kawasan rehat** merupakan satu kemudahan awam di tepi lebuh raya di mana pengguna lebuh raya boleh berhenti sambil berehat, makan, ataupun mengisi minyak. Kemudahan yang terdapat di kawasan rehat dan rawat termasuklah tempat meletak kenderaan, stesen minyak, tandas, restoran serta gerai makanan. Kawasan rehat yang mempunyai kemudahan yang terhad kepada tempat meletak kenderaan serta tandas dipanggil **hentian sebelah**.

## Sepintas lalu
Piawaian bagi kawasan rehat mungkin berbeza mengikut tempat. Di samping untuk kereta dan motosikal, kawasan rehat juga mempunyai tempat meletak kenderaan berat seperti bas, lori dan kenderaan rekreasi. 

Kebanyakan kawasan rehat dan rawat kendalian kerajaan terletak di kawasan luar bandar yang terpencil dan selalunya tiada kemudahan restoran makanan segera, stesen minyak, motel ataupun kemudahan lain yang terdekat untuk para pengembara. Lokasi kawasan rehat sering ditandakan di papan tanda lebuh raya; contohnya "Kawasan Rehat dan Rawat Seremban - 10 km". 

Selalunya maklumat pemanduan seperti peta dan maklumat tempatan lain sering terdapat di kawasan sebegini. Sesetengah kawasan rehat turut mempunyai pasukan peronda lebuh raya yang bertugas. Selain itu, kawasan rehat mungkin juga terdapat mesin jualan, telefon awam, stesen minyak, restoran atau kedai serbaneka.

Kawasan rehat dan rawat komersial swasta biasanya terdiri daripada pusat rehat yang lengkap dengan stesen minyak, arked permainan video, pusat rekreasi, serta restoran makanan segera, kafeteria atau medan selera di bawah satu bumbung di sebelah lebuh raya. Sesetengahnya turut menawarkan kemudahan untuk perniagaan seperti mesin juruwang automatik, faksimile serta capaian internet.

Di negara-negara Islam seperti Malaysia, kawasan rehat di lebuh raya turut menyediakan kemudahan surau bagi membolehkan umat Islam menunaikan solat di sepanjang perjalanan melebihi 90 km (2 marhalah; 1 marhalah ≈ 45 km).

Di lebuh raya, kawasan rehat dan rawat boleh terdiri daripada salah satu daripada konfigurasi berikut:-
* Di tepi lebuh raya, dicapai sehala melalui sebelah bahagian lebuh raya sahaja (paling lazim).
* Di tepi lebuh raya, dicapai melalui kedua-dua belah lebuh raya melalui persimpangan bertingkat.
* Di bahagian pembahagi lebuh raya ("pulau"), boleh dicapai melalui kedua-dua belah lebuh raya.
* Restoran jejantas, terletak di atas lebuh raya dan boleh dicapai melalui kedua-dua belah lebuh raya.

## Galeri

Imej:Honshu Shikoku contact bridge.jpg|Kawasan Rehat dan Rawat di Lebuhraya Kobe-Awaji-Naruto, Jepun.
Imej:Perak_River_rest_area.jpg|Kawasan Rehat dan Rawat Sungai Perak, Lebuhraya Utara-Selatan, Malaysia.


## Lihat juga

* Stesen minyak

## Pautan luar
* Motorway Services Online
* Motorway Services Trivia website
* Illinois State Toll Highway Authority - Oases Services
* Official Illinois Oases Web Site - Belvidere
### Contoh lokasi kawasan rehat dan rawat
* TripCheck - Oregon Department of Transportation
* WSDOT Safety Rest Areas Map
* California List of Safety Roadside Rest Areas
Michael Jeyakumar Devaraj

Dr. **Michael Jeyakumar Devaraj** (lahir 28 Mac 1955) ialah seorang ahli politik Malaysia. Beliau merupakan Pengerusi Parti Sosialis Malaysia (PSM) yang dilantik pada 2019. Beliau juga pernah menjadi Ahli Parlimen Malaysia bagi kerusi Sungai Siput mewakili PSM namun memenangi kerusinya dengan tiket Parti Keadilan Rakyat, pada 2008 hingga 2018.

## Politik
### Pilihan raya
Pada Pilihan Raya Umum Malaysia 2004, beliau kalah kepada Datuk Seri Samy Vellu di Parlimen Sungai Siput. Pada ketika itu beliau hanya mendapat undi sebanyak 8,680 berbanding Samy Vellu mendapat 19,020 undi. Seorang lagi calon dari DAP, Samugam Ponmugam Ponam mendapat 2,890.

Dalam Pilihan Raya Umum Malaysia 2008 beliau mengalahkan calon dari Barisan Nasional-MIC Datuk Seri Samy Vellu yang merupakan penyandang dengan majoriti sebanyak 1,821 undi. Beliau memperolehi 16,458 undi berbanding lawan beliau memperolehi hanya 14,637 undi. Seorang lagi calon yang bertanding, Nor Rizan Oon (BEBAS) hanya memperolehi 864 undi.

### Ahli Parlimen
Selepas menang dalam Pilihanraya Umum 2008, disebabkan partinya, Parti Sosialis Malaysia (PSM) selalu ditolak pendaftarannya dengan alasan "mampu mengancam keselamatan negara" berdasarkan latar belakang sosialismenya, beliau terpaksa terus mewakili Parti Keadilan Rakyat (PKR) di dalam Parlimen, seperti Wee Choo Keong yang merupakan satu lagi Ahli Parlimen PKR yang juga bukan ahli PKR (Wee merupakan Setiausaha Agung Parti Demokratik Malaysia). Namun setelah PSM berjaya didaftarkan pada bulan September tahun 2008, beliau bertukar mewakili PSM di dalam Parlimen dan dianggap sebagai "Ahli Parlimen Bebas" bersama dengan kedua-dua Ahli Parlimen Parti Maju Sabah (SAPP) yang baru keluar dari Barisan Nasional (Eric Majimbun dan Chua Soon Bui), namun sedangkan kedua-dua Ahli Parlimen SAPP ditukarkan tempat duduk, Michael Jeyakumar masih kekal pada tempat duduk yang asal.

## Keputusan pilihan raya

**Note:** 1 & 2 Michael Jeyakumar Devaraj ketika bertanding di bawah tiket DAP pada pilihan raya 1999 dan PKR pada pilihan raya 2004 dan 2008, adalah ahli PSM.

## Rujukan
Mohd Nizar Zakaria

Dato' **Mohd Nizar Zakaria** (lahir 3 Januari 1969) seorang ahli politik dan juga Ahli Parlimen Parit, Perak dari Barisan Nasional-UMNO. Pada tahun 2020, beliau menyertai gabungan Perikatan Nasional dan telah dilantik (lantikan politik) sebagai Pengerusi Lembaga Penduduk Dan Pembangunan Keluarga Negara (LPPKN) menggantikan Dr. Narimah Awin. Beliau telah dipilih sejak Pilihan Raya Umum Malaysia 2008 dan 2018 untuk bertanding di kerusi Parlimen Parit, Perak. Pada Jun 2010, beliau merupakan salah seorang anak kapal MV Rachel Corrie yang ditahan oleh Angkatan Pertahanan Israel (IDF) semasa tiba di perairan untuk menghantar misi bantuan kemanusiaan ke Gaza, Palestin. Pada pilihan raya umum Malaysia 2013, beliau meninggalkan dewan rakyat dan bertanding di peringkat negeri seterusnya dipilih sebagai Ahli Dewan Undangan Negeri Belanja untuk tempoh satu penggal.

## Keputusan pilihan raya

## Anugerah dan penghargaan
*  :
**  Darjah Dato' Paduka Cura Si Manja Kini (DPCM) - **Dato**' (2014)

## Rujukan
Lee Boon Chye

Dato' Dr. **Lee Boon Chye** (lahir 26 September 1959) ialah ahli politik Malaysia berketurunan Cina. Beliau merupakan mantan Timbalan Menteri Kesihatan dan mantan Ahli Parlimen Gopeng, Perak dari Parti Keadilan Rakyat. Beliau juga merupakan seorang doktor pakar jantung di Ipoh Specialist Hospital.

## Kerjaya
* Doktor Pakar Jantung
* Ahli politik

## Jawatan dalam parti
* Jurucakap Kesihatan Parlimen Parti Keadilan Rakyat
* Jawatankuasa Pemilihan Parti Keadilan Rakyat

## Jawatan dalam kerajaan
* Timbalan Menteri Kesihatan (2018-2020)
* Ahli Parlimen Gopeng

## Politik
Dalam Pilihan Raya Umum Malaysia 2004, pada mulanya Parti Keadilan Nasional ingin menghantarnya bertanding di kawasan Ipoh Timur yang juga diingini oleh Lim Kit Siang dari Parti Tindakan Demokratik (DAP), mencabar Thong Fah Chong dari BN-MCA yang mempertahankan kerusinya. Namun tindakan ini dijangka hanya memisahkan "undi pembangkang" daripada Lim dan mungkin menguntungkan Thong. Oleh itu, walaupun ketika itu DAP sudah keluar dari Barisan Alternatif (BA) (KeADILan merupakan sebuah parti komponen BA ketika itu), namun kedua-dua parti ini cuba berunding atas kerusi yang ditandingi di negeri Perak, akhirnya mereka bersetuju bahawa hanya Lim Kit Siang dari DAP akan mencabar calon BN di Ipoh Timur, manakala Lee Boon Chye dialihkan ke kawasan Gopeng untuk mencabar Tan Sri Dr. Ting Chew Peh dari BN-MCA. Akhirnya, Lee kalah kepada Ting dengan hanya memperoleh 15,530 undi berbanding lawannya mendapat 30,312 undi. Majoriti bagi kerusi Gopeng pada masa itu ialah 14,782 undi.

Dalam Pilihan Raya Umum Malaysia 2008 beliau mengalahkan calon dari Barisan Nasional, Ling Hee Leong dengan majoriti sebanyak 7,368 undi. Beliau memperoleh 29,696 undi berbanding lawan beliau memperoleh hanya 22,328 undi.

## Keputusan Pilihan Raya

## Anugerah
* 
**  Darjah Dato' Paduka Mahkota Perak (D.P.M.P.) – **Dato** (2023)

## Pautan luar

## Rujukan
Lee Chee Leong

Yang Berbahagia Dato' **Lee Chee Leong** (lahir 22 Oktober 1957) ialah ahli politik Malaysia berketurunan Cina. Beliau merupakan mantan Timbalan Menteri Kewangan 2, mantan Ahli Dewan Negara dan mantan Ahli Parlimen  selama sepenggal (2008-2013). 

Beliau pernah dilantik sebagai Senator dan kemudian dilantik sebagai Timbalan Menteri Kewangan II pada 2016 menggantikan Chua Tee Yong yang berpindah portfolio.

## Rujukan
Hari Kanada

**Hari Kanada** (B. Inggeris: *Canada day*, B. Perancis: *Fête du Canada*), sebelum itu dikenali sebagai *Hari Dominion* ialah hari kebangsaan negara Kanada, hari cuti umum berkanun di peringkat persekutuan yang disambut pada 1 Julai setiap tahun oleh warganegara Kanada di dalam dan juga luar negara.

## Peringatan

Perayaan ini, yang juga sering dikenali sebagai *Hari Kelahiran Kanada* terutamanya di dalam media massa, ialah satu peristiwa yang menandakan gabungan koloni-koloni British Nova Scotia, New Brunswick dan Wilayah Kanada menjadi sebuah persekutuan empat wilayah (Wilayah Kanada dibahagikan menjadi dua kepada Ontario dan Quebec) pada 1 Julai 1867. Namun begitu, walaupun Kanada menjadi negara beraja yang berdaulat pada tarikh itu, Parlimen British pada awalnya memiliki kawalan politik yang terhad ke atas negara baru itu. Kawalan itu dikurangkan berperingkat-peringkat sepanjang beberapa tahun sehinggalah sisa-sisanya ditamatkan pada tahun 1982 dengan Akta Perlembagaan yang mengiktiraf perlembagaan bagi negara Kanada. Oleh itu, Hari Kanada berbeza dengan perayaan Hari Kemerdekaan di negara-negara lain kerana tarikh yang disambut bukanlah tarikh mutlak kemerdekaan penuh Kanada dari British.

## Sejarah

Pada 20 Jun 1868, Lord Monck, yang merupakan Gabenor Jeneral pada waktu itu, mengeluarkan perisytiharan di raja meminta rakyat Kanada "meraikan ulangtahun gabungan." Walau bagaimanapun, cuti itu tidak diwujudkan melalui akta parlimen sehinggalah pada tahun 1897, apabila tarikh itu dinamakan sebagai *Hari Dominion* di dalam Akta Amerika Utara British 1867. Cuti ini pada awalnya adalah kurang menonjol di dalam kalendar kebangsaan Kanada atas anggapan kebanyakan rakyat Kanada sehinggalah pada permulaan abad ke-20 bahawa mereka adalah rakyat Britain dan sekaligus menunjukkan kurangnya minat untuk meraikan sebarang bentuk khusus semangat kebangsaan Kanada. Tiada perayaan rasmi diadakan sehingalah pada tahun 1917, yang diadakan semata-mata untuk meraikan ulangtahun keemasan Gabungan Kanada, dan kemudiannya tiada lagi sehinggalah sedekad berlalu. 

## Pengecualian

Di bawah Akta Cuti-cuti Umum Persekutuan, Hari Kanada disambut pada 1 Julai. Apabila tarikh itu jatuh pada hari Ahad, maka 2 Julai diisytihar sebagai cuti umum. Namun begitu, acara sambutan selalunya tetap diadakan pada 1 Julai walaupun tarikh itu bukanlah cuti umum. Jika tarikh itu jatuh pada hari Sabtu, hari Isnin berikutnya adalah turut menjadi hari cuti bagi perniagaan yang selalunya bercuti pada hari Sabtu

## Nota
Arked permainan video

**Arked permainan video** atau **pusat hiburan** (juga  di Jepun) adalah tempat di mana pengunjung bermain permainan video khusus ditempatkan dalam kabinet berhias khas dilengkap monitor, alat kawalan (selalunya kayu ria) dan butang kawalan video, perkakasan dan perisian komputer, serta mekanisme pembayaran berasaskan wang syiling, token atau kad magnetik. Selain permainan video, arked juga boleh mempunyai permainan lain seperti mesin pinball. Di beberapa negara, beberapa arked permainan video dibenarkan untuk menyediakan mesin perjudian seperti mesin slot atau mesin pachinko. 

Arked permainan video mula muncul pada lewat 1970-an dan menjadi paling popular semasa zaman keemasan permainan arked iaitu pada awal 1980-an. Arked permainan video menjadi popular di kalangan kanak-kanak, menimbulkan kebimbangan di kalangan ibu bapa mengenai gejala ponteng sekolah yang disebabkan oleh arked permainan video. Banyak arked permainan video mula ditutup pada lewat 1990-an, memandangkan teknologi konsol permainan video mula menyaingi dan seterusnya mengatasi keupayaan permainan arked. Walau bagaimanapun, arked permainan video tetap popular di Jepun di mana ia dipanggil sebagai pusat permainan (ゲームセンター). 

## Pengendali utama mesin arked permainan video

* Sega
* Namco Cybertainment
* Taito
* Aeon Fantasy
* Fun Field
* Adores
* Capcom
* Mycal Create
* Wide Leisure
* Next Japan
* Soyu
* Atlus
* AmLead
* Banpresto
* Unica
* Matahari
* Round One

## Lihat juga
* Konsol permainan video
* Permainan video
* Kayu ria
ACV 300

**ACV-300** merupakan salah satu keluarga kenderaan berperisai oleh syarikat Turki *FNSS*, mengandungi kelainan kenderaan tempur infantri (IFV) dan kenderaan pengangkut berperisai (APC). ACV-300 dibina berasaskan AIFV Amerika Syarikat. Kenderaan ini sedang berkhidmat di Turki, Emiriah Arab Bersatu dan Malaysia.

## Sejarah

ACV-300 dibangunkan oleh FNSS bagi memenuhi kehendak angkatan tentera Turki. Unit pertama dikeluarkan pada tahun 1992. Model asas ini dilengkapi dengan turet krew tunggal, senjata meriam penembak 25mm dan mesingun 7.62mm sepaksi. Pembangunan model terbaru dari FNSS Defense Systems' dengan menambah jumlah roda pemutar. Pertambahan ini membantu meningkatkan jumlah bebanan yang dibawah dengan jarak yang lebih jauh. Kenderaan ini adalah amphibi sepenuhnya. Kenderaan ini juga dilengkapi dengan perlindungan dari nuklear, biologi & kimia NBC, alat visual malam pasif dan pelancar bom asap.

Sebanyak 1,698 (tambahan 665 unit) telah dimiliki oleh Turki dan Emiriah Arab Bersatu telah menerima sebanyak 136 unit. Malaysia pula telah memesan dan menerima sebanyak 267 unit ACV-300 dalam pelbagai versi.

Versi ACV-300 Malaysia dibangun dan dihasilkan melalui kerjasama antara FNSS dan Syarikat DRB-Hicom Defence Technologies (Deftech)milik tempatan. ACV-300 versi Malaysia dinamakan sebagai Adnan, bersempena Adnan bin Saidi, seorang askar Melayu berpangkat Leftenan yang terlibat dalam Pertempuran Singapura semasa Perang Dunia II. Semua kelainan dikilangkan di Pekan, Pahang.

ACV-300 boleh dipasang dengan pelbagai jenis Turet berdasarkan kehendak pembeli. Juga dilengkapi dengan ruang khas membolehkan pasukan infantri menembak tanpa perlu keluar dari kenderaan.

ACV-300 Adnan juga dilengkapi dengan sistem panduan RVH TacNav GPS, alat amaran laser LWD Avimo, penembak grenet Wegmann 76mm, sistem tapisan NBC dan sistem penglihatan malam SNVVS-2.

## Pengendali
### 
Turki mengoperasikan 1,698 + 665 ACV-300.

### 
Emiriah Arab Bersatu memiliki 136 ACV-300.

### 
Malaysia mempunyai 267 ACV-300 mengikut varasi berikut:
* 72 IFV Turet krew tunggal dengan mesingun M2 Browning
* 31 IFV dengan Sharpshooter one-man turret dibangunkan bersama oleh FNSS dan BAe Systems, dilengkapi dengan 25mm M242 Bushmaster
* 25 kenderaan ambulan
* 24 kenderaan komandan
* 13 kenderaan semboyan dan komunikasi
* 13 IFV Turet krew tunggal dengan pelancar grenet Mk 19 grenade launcher
* 10 kenderaan pembawa motar 81 mm
* 8 kenderaan anti-perisai yang dipasang dengan pelancar misil anti-perisai buatan Pakistani Baktar Shikan.
* 8+7 kenderaan jurutera dan baikpulih

Malaysia juga telah membuat pesanan tambahan dengan 48 unit ACV-300 dan 8 variasi ACV-S. 8 variasi ini dipasangkan dengan 120 mm mortar.

## Nota

## Pautan luar
* Official ACV-300 IFV site on the FNSS website
* Official ACV-300 AAPC site on the FNSS website
* Official info brochure on the ACV-300 AAPC
Laksamana Madya

**Laksamana Madya** (singkatan **Laksdya**) ialah sebahagian dari susunan pegawai tinggi dalam perkhidmatan Tentera Laut Diraja Malaysia. Pegawai-pegawai tertinggi TLDM digelar Pegawai Berbendera kerana mereka layak mengibarkan bendera tersendiri ketika memerintah armada atau flotilla. Pegawai Berbendera dalam TLDM bermula dari Laksamana Pertama, Laksamana Muda, **Laksamana Madya**, Laksamana dan yang tertinggi, Laksamana Armada. Laksamana Madya berkedudukan lebih kanan dari Laksamana Muda tetapi lebih muda dari Laksamana, justeru bertaraf tiga bintang. Laksamana Madya juga setaraf dengan pegawai tiga bintang dari perkhidmatan lain iaitu Leftenan Jeneral dan Leftenan Jeneral TUDM.

Pangkat Laksamana Madya juga digunakan dalam perkhidmatan Tentara Nasional Indonesia - Angkatan Laut. Dalam Tentera Laut Diraja British dan juga kebanyakan tentera laut asing pula pangkat *Vice Admiral* dianggap setaraf dengan Laksamana Madya. Ini menyebabkan terjemahan ini sering digunakan bagi merujuk pegawai berpangkat *Vice Admiral* dalam penulisan bahasa Melayu.

## Insignia

Epolet atau lencana bahu Laksamana Madya mempamerkan susunan tiga bintang beserta mahkota di samping sauh dalam kalungan padi. Manakala pakaian jaket musim sejuk mempunyai insignia di pergelangan baju, satu baris tebal beserta dua baris sederhana.
Laksamana Muda

**Laksamana Muda** (singkatan **Laksda**) ialah pangkat pegawai kanan atau pegawai berbendera dalam perkhidmatan Tentera Laut Diraja Malaysia. Ia setara dengan pangkat *Rear Admiral* tentera laut asing (Ia juga setaraf dengan *Rear Admiral Upper Half* atau "Laksamana Muda Kanan" Tentera Laut Amerika dan Tentera Laut Singapura) dan mempunyai insignia dua bintang. Di dalam Angkatan Tentera Malaysia, Laksamana Muda setara dengan Mejar Jeneral Tentera Darat dan Mejar Jeneral TUDM.

## Insignia

Laksamana Muda lebih muda dari pangkat Laksamana Madya tetapi lebih kanan dari pangkat Laksamana Pertama dan memakai dua bintang di bahu. Pergelangan tangan bagi pakaian musim sejuk pula dipamerkan satu baris lebar dan satu baris sederhana beserta gelung di atasnya.
Laksamana Pertama

**Laksamana Pertama** (singkatan **Laksma**) ialah Pegawai Berbendera yang paling muda di dalam perkhidmatan Tentera Laut Diraja Malaysia.  Laksamana Pertama setaraf dengan Brigedier Jeneral Tentera Darat dan Brigedier Jeneral TUDM. Laksamana Pertama setaraf dengan Komodor atau *Commodore* dalam Tentera Laut Diraja British dan beberapa negara Komanwel lain. Komodor bagaimanapun berbeza dengan Laksamana Pertama kerana bukan Pegawai Berbendera dalam Tentera Laut British, Australia, India dan New Zealand. Sebaliknya, Komodor ialah Pegawai Kanan yang paling kanan (*senior officer*). Pada awalnya, TLDM juga menggunakan pangkat Komodor, tetapi pada tahun-tahun 80an ia ditukar kepada Laksamana Pertama. Laksamana Pertama juga setaraf dengan *Rear Admiral Lower Half* iaitu "Laksamana Muda Rendah" Tentera Laut Amerika dan Tentera Laut Singapura. Pangkat Laksamana Pertama juga terdapat dalam Tentara Nasional Indonesia - Angkatan Laut.

## Insignia

Di kedua belah bahu, Laksamana Pertama memaparkan insignia satu bintang. Manakala di pergelangan baju, di samping baris lebar seperti terdapat pada semua Pegawai Berbendera, terdapat satu bulatan dengan ukurlilit sederhana di atasnya.

## Lihat juga

Komodor
Mohd Ramly bin Abu Bakar

Laksamana Tan Sri **Mohd Ramly bin Abu Bakar** telah berkhidmat sebagai Panglima Tentera Laut Diraja Malaysia yang kesebelas bermula pada 13 Ogos 2001 sehingga. Beliau merupakan antara Panglima TLDM yang paling terpelajar dalam sejarah angkatan laut itu.

## Detik awal
Beliau dilahirkan pada 25 Jun 1948 di Tampin, Negeri Sembilan dan mendapat pendidikan awal di Sekolah Tunku Besar Tampin dan kemudiannya di Maktab Tentera Diraja. Beliau menyertai TLDM  pada penghujung 1964 dan tahun berikutnya menjalani latihan di Britannia Royal Naval College, England.

## Kerjaya
Tan Sri Mohd Ramly kembali ke tanahair pada tahun 1968. Pada 1970 beliau dinaikkan pangkat sebagai leftenan dan menjadi pegawai senjata di kapal penyapu ranjau KD Ledang. Dua tahun kemudian beliau diberi kepercayaan menjadi pegawai laksana KD Serang. Pada tahun 1978 beliau telah mengikuti kursus staf di Naval War College, Amerika Syarikat yang merupakan satu lagi akademi tentera laut terkemuka. Beliau juga amat menitikberatkan pembelajaran dan telah melanjutkan pengajian di *University of Lancaster* dan meraih diploma dalam sains politik dan ijazah sarjana dalam bidang kajian strategik dan hubungan antarabangsa.

Pemerintahan beliau yang pertama ialah korvet KD Lekir pada 1984 dan tiga tahun kemudian beliau telah dinaikkan ke pangkat kepten. Pada tahun 1987 juga beliau telah mengetuai Pasukan Kajian Perolehan Helikopter. Sumbangan beliau dapat dilihat dengan tertubuhnya cawangan udara TLDM bermula dengan perolehan helikopter Westland Wasp. Tugasan *flag* yang pertama beliau ialah sebagai Asistan Ketua Staf KOMLEK, Markas Angkatan Tentera dengan terlantiknya beliau sebagai Laksamana Pertama pada November 1993. Pada 1 Januari 1996 beliau dinaikkan pangkat ke Laksamana Muda dengan memegang jawatan sebagai Asistan Ketua Staf Perancang Pertahanan. 

Pada 18 Disember 1998, beliau menjadi Panglima Armada TLDM dan Timbalan Panglima Tentera Laut pada 31 Disember tahun berikutnya. Berikutan penyelarasan pangkat dalam ATM beliau dinaikkan pangkat kepada Laksamana Madya pada Jun 2000 dan pada tahun 2001 menjadi Laksamana penuh dengan perlantikan sebagai Panglima Tentera Laut. Beliau memegang jawatan itu sehingga 12 Ogos 2003 dan digantikan oleh Laksamana Tan Sri Mohd Anwar Mohd Nor.
York

**York** ialah sebuah kota bersejarah bertaraf bandar raya di Yorkshire Utara, England. Bandar raya ini terletak di pertemuan Sungai Ouse dengan Sungai Foss dan terkenal dengan kekayaan sejarahnya, memainkan peranan penting sepanjang kewujudannya. Bandar raya York kini berusia hampir 2,000 tahun.

Bandar raya ini diasaskan sebagai Eboracum pada tahun 71 M oleh orang-orang Rom dan pernah dijadikan salah satu daripada dua ibu kota Britain Rom. Ketika tempoh ini beberapa tokoh bersejarah yang terkemuka seperti Constantine Agung pernah dikaitkan dengan bandar raya ini. Seluruh Empayar Rom pernah ditadbir dari bandara ini selama dua tahun oleh Septimus Severus. 

Selepas orang-orang Angel berpindah masuk ke dalam bandar raya ini, nama *Eoferwic* diberikan kepadanya. Bandar raya ini juga menjadi ibu kota Kerajaan Northumbria Orang-orang Viking menawan bandar raya ini pada tahun 866 dan menamakannya sebagai *Jórvík*, ibu kota sebuah kerajaan dengan nama yang sama yang merangkumi kebanyakan wilayah di utara England. Sepanjang tahun 1000, bandar raya ini dikenali dengan namanya sekarang, York.

Raja Richard II pernah berhasrat menjadikan bandar raya ini sebagai ibu kota England, tetapi sebelum baginda boleh bertindak sedemikian, baginda digulingkan terlebih dahulu. Selepas Perang Bunga Ros, York menempatkan Majlis Utara dan dianggap sebagai ibu kota wilayah-wilayah Utara. Hanya sewaktu 1660-an  pengaruh politik bandar raya ini mula pudar. Namun begitu, York kekal menjadi ibu kota bagi wilayah Yorkshire. Wilayah York merupakan salah satu daripada dua wilayah gereja Inggeris di samping Canterbury. 

Sejak 1996, nama **Bandar Raya York** merujuk kepada  kawasan pihak berkuasa kesatuan yang turut meliputi kawasan luar bandar merentas sempadan kota lama. Kawasan perbandarannya didiami oleh seramai 137,505 orang penduduk, manakala keseluruhan kawasan pihak berkuasa kesatuan mempunyai seramai 184,900 orang. Ketika ini, pusat bandar raya ini di dalam tembok kota lama menjadi destinasi tarikan pelancong dan dikunjungi oleh ramai pelancong dari seluruh dunia.

## Bandar kembar
York dikembarkan dengan:
*  Dijon, Perancis
*  Fanteakwa, Ghana
*  Münster, Jerman

## Nota kaki

## Pautan luar

*Visit York, tapak rasmi York
Saralee Thungthongkam

**Saralee Thungthongkam** (lahir 13 Jun 1979) merupakan pemain badminton wanita dari Thailand. Dia bermain dalam acara beregu wanita dan beregu campuran.
Tupai akar malam

**Tupai akar malam**, **tupai ekor kembang**, **tupai ekor bulu** atau **tikus kayu** (nama botani: *Ptilocercus lowii*) ialah spesies tupai muncung yang terdapat di selatan Thailand, Semenanjung Melayu, pulau Sumatera, dan pulau Borneo di Asia Tenggara.  Ia satu-satunya spesies dalam genus ***Ptilocercus*** dan keluarga Ptilocercidae. Ia lainnya dikelompokkan dalam keluarga Tupaiidae.

## Ciri-ciri
Tupai Akar Malam adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan Scandentia, tergolong dalam keluarga Ptilocercidae. Tupai Akar Malam adalah haiwan berdarah panas, melahirkan anak, menjaga anak, dan mempunyai bulu di badan. 

Jantung Tupai Akar Malam terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Tupai ini dibezakan dari jenis tupai lainnya kerana ekornya yang gondol dengan hujung rambut putih, berbentuk seperti sayap ayam. Tubuh berwarna coklat keabu-abuan di daerah punggungnnya. Panjang badan sampai kepala 10 - 15 cm. Ekor 13 - 21 cm. Bobot 25 - 60 gram. Mencari makan pada malam hari. Umumnya hidup berpasangan, walaupun ada yang berkelompok sampai 5 ekor. Makanan utamanya berupa serangga, seperti: lipas, kumbang semut, dan rayap. Hidup di atas pohon yang tinggi di hutan, perkebunan getah atau di sekitar perhunian manusia, pada ketinggian 0 - 1.000 meter di atas permukaan laut. Pada waktu tidur, badannya menggulung seperti bola.

Tupai Akar Malam adalah salah satu daripada tujuh spesies mamalia liar yang sering meminum alkohol. Satu kajian yang dijalankan terhadap haiwan ini di Malaysia mendapati bahawa setiap malam, ia menghabiskan kira-kira dua jam meminum nektar yang tertapai secara semula jadi dari buah bertam, sebanyak yang bersamaan 10 hingga 12 gelas wain yang mengandungi 3.8% alkohol. Meskipun sebegitu banyak meminum alkohol, namun Tupai Akar Malam ini langsung tidak mabuk. Sukatan biomarker etanol terurai menunjukkan bahawa mungkin haiwan ini memetabolismekan bahan alkohol itu melalui suatu laluan yang tidak begitu banyak digunakan oleh manusia.

## Pembiakan
Sebagai mamalia, Tupai Akar Malam berdarah panas, melahirkan anak, menjaga anak, dan mempunyai bulu di badan. Tupai Akar Malam akan menjaga anaknya sehingga mampu berdikari.

## Pengekalan
Tupai Akar Malam merupakan haiwan yang dilindungi and memerlukan lesen pemburuan.

## Rujukan

## Pautan luar
*  Laman Jabatan Perlindungan Haiwan Liar, Malaysia.